กรุณาสรุปบทความ คุณสมบัติและข้อควรระวังในการใช้ยาทิงเจอร์ฝิ่น
ทิงเจอร์ฝิ่นโอเปียมทิงเจอร์ Opium tinctureLaudanum ทิงเจอร์ฝิ่นมีสรรพคุณคุณสมบัติอย่างไร ทิงเจอร์ฝิ่นมีกลไกการออกฤทธิ์อย่างไร ทิงเจอร์ฝิ่นมีรูปแบบการจัดจำหน่ายอย่างไร ทิงเจอร์ฝิ่นมีขนาดรับประทานอย่างไร เมื่อมีการสั่งยา ควรแจ้งแพทย์พยาบาล และเภสัชกรอย่างไร หากลืมรับประทานยาควรทำอย่างไร ทิงเจอร์ฝิ่นมีผลไม่พึงประสงค์อย่างไร มีข้อควรระวังการใช้ทิงเจอร์ฝิ่นอย่างไร ทิงเจอร์ฝิ่นมีปฏิกิริยาระหว่างยากับยาตัวอื่นอย่างไร ควรเก็บรักษาทิงเจอร์ฝิ่นอย่างไร ทิงเจอร์ฝิ่นมีชื่ออื่นอีกไหมผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด โอปิออยด์ Opioid วัตถุออกฤทธิ์ ประเภทยาเสพติดให้โทษ ท้องเสีย ท้องร่วง ท้องเดิน Diarrhea กลุ่มยาแก้ปวดและยาพาราเซตามอล Analgesics and Paracetamol โลเพอราไมด์ Loperamide หรือ อิโมเดียม Imodium ไดฟินอกซิเลตและอะโทรพีน Diphenoxylate and Atropine หรือ โลโมติล Lomotil มอร์ฟีน Morphine ยาทิงเจอร์ฝิ่นโอเปียมทิงเจอร์Opium tincture หรือ Tincture opium หรือ Laudanum ตามประกาศกระทรวงสาธารณสุขของไทยจัดให้เป็นยาเสพติดให้โทษในประเภท 2 ทั้งนี้ด้วยสูตรตำรับมีฝิ่นOpiumเป็นองค์ประกอบ เภสัชตำรับของอเมริกาหรือที่เรียกว่า USPUnited states pharmacopeia ได้ระบุส่วนประกอบของทิงเจอร์ฝิ่นที่เป็นสารละลาย 100 มิลลิลิตร ดังนี้ 1. มอร์ฟีน 1 กรัม เทียบเท่ากับการใช้ผงฝิ่น 10 กรัม 2. แอลกอฮอล์ 19 3. น้ำ ธรรมชาติของฝิ่นจะมีรสขมมาก แต่ฝิ่นที่นำมาใช้ในทิงเจอร์ฝิ่นจะถูกเตรียมให้มีรสขมลดลง ประโยชน์ใช้สอยของยาประเภทนี้ถูกนำมาใช้เป็นรักษาอาการท้องเสียที่ใช้ยา ประเภท Imodium หรือ Lomotil แล้วไม่ได้ผล นอกจากนี้ในทางการแพทย์ยังใช้ทิงเจอร์ฝิ่นมาบำบัดอาการปวดตั้งแต่ระดับกลางๆไปจนถึงระดับรุนแรงอีกด้วย อย่างไรก็ตามทางการแพทย์ไม่แนะนำให้ใช้ทิงเจอร์ฝิ่นกับผู้ป่วยเด็กทั้งนี้ด้วยเหตุผล จากความเป็นพิษที่สามารถก่อความเสียหายต่อร่างกายของเด็กได้มากกว่าผู้ใหญ่ การใช้ยาเสพติดใดๆมารักษาอาการเจ็บป่วยจะต้องระวังเรื่องการติดยาให้มาก ทิงเจอร์ฝิ่นจึงเหมาะที่จะใช้รักษาอาการป่วยที่มีความจำเป็นจริงๆเท่านั้น สัญญาณที่บ่งบอกว่าเราได้รับยาทิงเจอร์ฝิ่นเกินขนาด เช่น คลื่นไส้อาเจียน รูม่านตาเล็กลง ตัวเย็น การหายใจติดขัดหายใจลำบาก หัวใจเต้นช้า ความดันโลหิตต่ำ กล้ามเนื้ออ่อนแรง การปฐมพยาบาลเบื้องต้นกรณีได้รับทิงเจอร์ฝิ่นเกินขนาด คือ รีบนำผู้ป่วยส่งโรงพยาบาลทันทีเพราะต้องช่วยเหลือผู้ป่วยเรื่องการหายใจไม่ออกเป็นอันดับแรกโดยใช้เครื่องช่วยหายใจ นอกจากนั้นแพทย์อาจใช้วิธีการล้างท้องหรือกระตุ้นให้อาเจียน ร่วมกับการให้ผู้ป่วยรับประทานยาถ่านกัมมันต์เพื่อลดการดูดซึมของยาทิงเจอร์ฝิ่นเข้าร่างกาย คนทั่วไป ไม่สามารถซื้อทิงเจอร์ฝิ่นจากร้านขายยาได้เหมือนยาอันตราย หรือยาสามัญประจำบ้าน ด้วยทิงเจอร์ฝิ่นจะต้องซื้อผ่านจากกองควบคุมวัตถุเสพติด สำนักงานคณะกรรมการอาหารและยาเท่านั้น ผู้ซื้อสถานพยาบาลจะต้องได้รับอนุญาตอย่างถูกต้องตามกฎหมายในการซื้อทิงเจอร์ฝิ่นเข้ามาใช้ในสถานพยาบาลของตน และต้องทำรายงาน การจำหน่ายการใช้ยาทิงเจอร์ฝิ่นต่อกองควบคุมวัตถุเสพติดตามระยะเวลาที่กำหนดอย่างสม่ำเสมอ ทิงเจอร์ฝิ่นมีสรรพคุณคุณสมบัติอย่างไร ยาทิงเจอร์ฝิ่นมีสรรพคุณข้อบ่งใช้ เพื่อ รักษาอาการท้องเสียที่ไม่สามารถรักษาด้วยยา Imodium Loperamide หรือ Lomotil Diphenoxylate and Atropine บำบัดอาการปวดตั้งแต่ระดับปานกลางไปจนกระทั่งอาการปวดที่รุนแรงมาก ทิงเจอร์ฝิ่นมีกลไกการออกฤทธิ์อย่างไร ยาทิงเจอร์ฝิ่น มีกลไกการออกฤทธิ์ลดอาการปวด และอาการท้องเสีย โดยตัวยาไปชะลอหรือรบกวนสัญญาณที่กระตุ้นให้กล้ามเนื้อที่มีชื่อเรียกว่า Longitudinal muscles หยุดการหดตัวซึ่งถือเป็นเหตุผลสำคัญที่ทำให้ลำไส้หยุดการบีบตัว และส่งผลให้อาการท้องเสียดีขึ้นเป็นลำดับ สำหรับกลไกการบำบัดอาการปวด ผู้ป่วยอาจต้องรับประทานยาในขนาด ที่สูงกว่าการรักษาอาการท้องเสีย 5–10 เท่า ยามอร์ฟีนในทิงเจอร์ฝิ่นจะออกฤทธิ์ที่สมองโดยจับกับตัวรับReceptorประเภท Opiates receptor ส่งผลให้กระแสสัญญาณการกระตุ้นความเจ็บปวดลดลง จึงเป็นเหตุให้อาการของผู้ป่วยทุเลาเบาบางลงอย่างรวดเร็ว ทิงเจอร์ฝิ่นมีรูปแบบการจัดจำหน่ายอย่างไร ยาทิงเจอร์ฝิ่นมีรูปแบบการจัดจำหน่ายเป็น ยารับประทานแบบสารละลายใสสีน้ำตาลแดง ในสูตรตำรับมีน้ำและแอลกอฮอล์เป็นตัวทำละลายตัวยา และมีองค์ประกอบของมอร์ฟีนMorphine 1 กรัม100 มิลลิลิตร ทิงเจอร์ฝิ่นมีขนาดรับประทานอย่างไร ยาทิงเจอร์ฝิ่นมีขนาดรับประทาน เช่น ก.สำหรับรักษาอาการท้องเสีย ผู้ใหญ่ รับประทานยา 0.3–0.6 มิลลิลิตร โดยละลายยาในน้ำหรือน้ำผลไม้แล้วดื่มวันละ 4 ครั้ง กรณีผู้ใหญ่ที่ป่วยด้วยโรคเอชไอวีHIV และ มีอาการท้องเสียอาจต้องเพิ่มขนาดรับประทานเป็น 1–2 มิลลิลิตรทุกๆ 3 ชั่วโมง เด็ก ห้ามใช้ยานี้ในเด็ก ข.สำหรับบำบัดอาการปวด ผู้ใหญ่ รับประทานยา 1.5 มิลลิลิตร ทุกๆ 3–4 ชั่วโมง กรณีมีอาการปวดขั้นรุนแรง แพทย์อาจปรับขนาดรับประทานเป็น 3–6 มิลลิลิตร ทุกๆ 3 – 4 ชั่วโมง เด็ก ห้ามใช้ยานี้ในเด็ก หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้นไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิดรวมยาทิงเจอร์ฝิ่น ผู้ป่วยควรแจ้งแพทย์พยาบาล และเภสัชกร เช่น ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัดหายใจขัด หายใจลำบาก มีโรคประจำตัวต่างๆ เช่น โรคหัวใจ โรคความดันโลหิตโลหิตสูง โรคความดันโลหิตต่ำ โรคตับ รวมทั้งกำลังกินยาใช้ยาอะไรอยู่ เพราะยาทิงเจอร์ฝิ่นอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์ หรือ กำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร กรณีลืมรับประทานยาทิงเจอร์ฝิ่น สามารถรับประทานทันทีที่นึกขึ้นได้ หากเวลาใกล้เคียงกับการรับประทานยาในมื้อถัดไป ห้ามเพิ่มขนาดรับประทานเป็น 2 เท่าให้รับประทานยาที่ขนาดปกติเท่านั้น ทิงเจอร์ฝิ่นมีผลไม่พึงประสงค์อย่างไร ยาทิงเจอร์ฝิ่น สามารถก่อให้เกิดผลไม่พึงประสงค์จากยา ผลข้างเคียงอาการข้างเคียงต่อระบบอวัยวะต่างๆของร่างกาย เช่น ผลต่อระบบทางเดินอาหาร เช่น ปากแห้ง ท้องผูกหรือท้องเสีย คลื่นไส้ อาเจียน เบื่ออาหาร ท้องอืด ผลต่อระบบประสาท เช่น ปวดศีรษะ วิงเวียน ง่วงนอน มีไข้ ตัวสั่น ผลต่อสภาพทางจิตใจ เช่น อาจมีอาการวิตกกังวลหรือซึมเศร้า ฝันแปลกๆ ประสาทหลอน ผลต่อระบบทางเดินปัสสาวะ เช่น ปัสสาวะขัด ผลต่อระบบทางเดินหายใจ เช่น มีอาการหายใจไม่ออกหายใจลำบาก หรือเกิด หอบหืด หลอดลมเกร็งตัวหายใจลำบาก ผลต่อระบบเลือด เช่น โลหิตจาง ระดับเม็ดเลือดขาวต่ำ ผลต่อตับ เช่น เอนไซม์การทำงานของตับในเลือดเพิ่มผิดปกติ ผลต่อกล้ามเนื้อ เช่น กล้ามเนื้ออ่อนแรง ผลต่อระบบหัวใจและหลอดเลือด เช่น หัวใจเต้นเร็ว หรือ หัวใจเต้นช้า หัวใจเต้นผิดจังหวะ ความดันโลหิตสูงหรือต่ำ ชีพจรผิดปกติ มือ-เท้าบวม ผลต่อผิวหนัง เช่น มีอาการผื่นคัน เหงื่อออกมาก ผลต่อระบบการเผาผลาญพลังงานของร่างกาย เช่น เกลือโซเดียมในเลือดต่ำ ผลต่อตา เช่น เยื่อตาอักเสบ รูม่านตาเล็กลง มีข้อควรระวังการใช้ทิงเจอร์ฝิ่นอย่างไร มีข้อควรระวังการใช้ยาทิงเจอร์ฝิ่น เช่น ห้ามใช้กับผู้แพ้ยานี้ ห้ามใช้ยานี้กับ สตรีมีครรภ์ สตรีในภาวะให้นมบุตร และเด็ก นอกจากมีคำสั่ง แพทย์ ระวังการใช้ยานี้กับผู้ป่วย โรคหัวใจ โรคตับ โรคความดันโลหิตสูง โรคความดันโลหิตต่ำ โรคหืด ห้ามปรับขนาดรับประทานยานี้ด้วยตนเอง การรับประทานยานี้ร่วมกับยาใดๆควรปรึกษาแพทย์เภสัชกรก่อนเสมอ หลังรับประทานยานี้แล้วมีอาการวิงเวียนศีรษะ ห้ามขับขี่ยวดยานพาหนะต่างๆ รวมถึงการทำงานที่เกี่ยวข้องกับเครื่องจักรทุกชนิด เพราะจะเกิดอุบัติเหตุได้ง่าย หากพบอาการข้างเคียงที่รบกวนการดำเนินชีวิตประจำวัน เช่น เห็นภาพหลอน ให้หยุดใช้ยานี้ แล้วรีบกลับมาพบแพทย์มาโรงพยาบาล เพื่อแพทย์พิจารณาปรับแนวทางการรักษา ปฏิบัติตามคำแนะนำการใช้ยาของแพทย์ เภสัชกร พยาบาล อย่างเคร่งครัด และควรมาพบแพทย์มาโรงพยาบาลตามแพทย์หมายทุกครั้ง ห้ามแบ่งยาให้ผู้อื่นใช้ ห้ามใช้ยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยาที่รวมถึง ยาแผนปัจจุบันทุกชนิดรวมยาทิงเจอร์ฝิ่นด้วย ยาแผนโบราณ อาหารเสริม ผลิตภัณฑ์เสริมอาหาร ทุกชนิด และสมุนไพรต่างๆ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้ง ควรต้องปฏิบัติตามข้อปฏิบัติพื้นฐานในการใช้ยาทุกชนิดอ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอ ทิงเจอร์ฝิ่นมีปฏิกิริยาระหว่างยากับยาตัวอื่นอย่างไร ยาทิงเจอร์ฝิ่นมีปฏิกิริยาระหว่างยากับยาตัวอื่น เช่น หลีกเลี่ยงการรับประทานยาทิงเจอร์ฝิ่นร่วมกับ ยา Benzhydrocodone ด้วยเสี่ยงต่อภาวะหายใจไม่ออกหายใจลำบาก ห้ามใช้ยาทิงเจอร์ฝิ่นร่วมกับยา Hydrocodone Amobarbital Dihydrocodeine เพราะอาจทำให้เกิดภาวะหยุดหายใจ และมีอาการโคม่า หรือเสียชีวิต หลีกเลี่ยงการใช้ยาทิงเจอร์ฝิ่นร่วมกับ ยาBupropion เพราะอาจทำให้ผู้ป่วยมีอาการชักตามมา ห้ามใช้ยาทิงเจอร์ฝิ่นร่วมกับ ยาNaltrexone ด้วยจะทำให้ประสิทธิภาพการรักษาของทิงเจอร์ฝิ่นด้อยลงไป ควรเก็บรักษาทิงเจอร์ฝิ่นอย่างไร ควรเก็บรักษาทิงเจอร์ฝิ่น เช่น สามารถเก็บยาภายใต้อุณหภูมิ 20-25 องศาเซลเซียส Celsius ห้ามเก็บยาในช่องแช่แข็งตู้เย็น เก็บยาในภาชนะที่ปิดมิดชิด พ้นแสงแสงแดด ความร้อนและความชื้น ไม่เก็บยาในห้องน้ำหรือในรถยนต์ เก็บยาให้พ้นมือเด็กและสัตว์เลี้ยง ไม่เก็บยาที่หมดอายุ ไม่ทิ้งยาลงในแม่น้ำคูคลองตามธรรมชาติ ทิงเจอร์ฝิ่นมีชื่ออื่นอีกไหม ผลิตจากบริษัทอะไรบ้าง ยาทิงเจอร์ฝิ่น มียาชื่อการค้า และบริษัทผู้ผลิตผู้จำหน่าย เช่น ชื่อการค้า บริษัทผู้ผลิต Opium tincture โอเปียม ทิงเจอร์ Edenbridge Pharmaceuticals
ยาทิงเจอร์ฝิ่น หรือโอเปียมทิงเจอร์ (Opium tincture หรือ Tincture opium หรือ Laudanum) จัดเป็นยาเสพติดให้โทษในประเภท 2 ตามประกาศกระทรวงสาธารณสุขไทย เนื่องจากมีฝิ่นเป็นองค์ประกอบ โดยฝิ่นที่นำมาใช้ในทิงเจอร์ฝิ่นจะถูกเตรียมให้มีรสขมลดลง เพื่อใช้ในการรักษาอาการท้องเสียที่ใช้ยาประเภท Imodium หรือ Lomotil แล้วไม่ได้ผล นอกจากนี้ยังใช้บำบัดอาการปวดตั้งแต่ระดับกลางๆ ไปจนถึงระดับรุนแรงด้วย ตามปกติแล้วจะไม่สามารถหาซื้อทิงเจอร์ฝิ่นจากร้านขายยาได้ และจะต้องซื้อผ่านจากกองควบคุมวัตถุเสพติด สำนักงานคณะกรรมการอาหารและยาเท่านั้น โดยผู้ซื้อต้องเป็นสถานพยาบาลที่ได้รับอนุญาตอย่างถูกต้องตามกฎหมายในการซื้อทิงเจอร์ฝิ่นเข้ามาใช้ รวมทั้งต้องทำรายงานการจำหน่ายการใช้ยาทิงเจอร์ฝิ่นต่อกองควบคุมวัตถุเสพติดตามระยะเวลาที่กำหนดอย่างสม่ำเสมอ สำหรับสัญญาณอันตรายที่บ่งบอกว่าเราได้รับยาทิงเจอร์ฝิ่นเกินขนาด ได้แก่ อาการคลื่นไส้อาเจียน รูม่านตาเล็กลง ตัวเย็น หายใจติดขัด หายใจลำบาก หัวใจเต้นช้า ความดันโลหิตต่ำ กล้ามเนื้ออ่อนแรง ซึ่งจะต้องรีบนำผู้ป่วยส่งโรงพยาบาลทันที

ส่วนผลข้างเคียงในการใช้ทิงเจอร์ฝิ่น มีดังนี้ 
1) ผลต่อระบบทางเดินอาหาร เช่น ทำให้ปากแห้ง ท้องผูกหรือท้องเสีย คลื่นไส้ อาเจียน เบื่ออาหาร ท้องอืด
2) ผลต่อระบบประสาท เช่น ทำให้ปวดศีรษะ วิงเวียน ง่วงนอน มีไข้ ตัวสั่น
3) ผลต่อสภาพทางจิตใจ เช่น อาจทำให้มีอาการวิตกกังวลหรือซึมเศร้า ฝันแปลกๆ ประสาทหลอน
4) ผลต่อระบบทางเดินปัสสาวะ เช่น ทำให้ปัสสาวะขัด
5) ผลต่อระบบทางเดินหายใจ เช่น ทำให้มีอาการหายใจไม่ออกหายใจลำบาก หรือเกิด หอบหืด หลอดลมเกร็งตัวหายใจลำบาก
6) ผลต่อระบบเลือด เช่น ทำให้โลหิตจาง ระดับเม็ดเลือดขาวต่ำ
7) ผลต่อตับ เช่น ทำให้เอนไซม์การทำงานของตับในเลือดเพิ่มผิดปกติ
8) ผลต่อกล้ามเนื้อ เช่น ทำให้กล้ามเนื้ออ่อนแรง
9) ผลต่อระบบหัวใจและหลอดเลือด เช่น ทำให้หัวใจเต้นเร็ว หรือ หัวใจเต้นช้า หัวใจเต้นผิดจังหวะ ความดันโลหิตสูงหรือต่ำ ชีพจรผิดปกติ มือ-เท้าบวม
10) ผลต่อผิวหนัง เช่น ทำให้มีอาการผื่นคัน เหงื่อออกมาก
11) ผลต่อระบบการเผาผลาญพลังงานของร่างกาย เช่น ทำให้เกลือโซเดียมในเลือดต่ำ
12) ผลต่อตา เช่น ทำให้เยื่อตาอักเสบ รูม่านตาเล็กลง

ข้อควรระวังการใช้ยาทิงเจอร์ฝิ่น
1) หากลืมรับประทานยาทิงเจอร์ฝิ่น สามารถรับประทานทันทีที่นึกขึ้นได้ และห้ามเพิ่มขนาดรับประทานเป็น 2 เท่า ให้รับประทานยาที่ขนาดปกติเท่านั้น
2) ห้ามใช้กับผู้แพ้ยานี้
3) ห้ามใช้ยานี้กับสตรีมีครรภ์ สตรีในภาวะให้นมบุตร และเด็ก นอกจากจะมีคำสั่งจากแพทย์
4) ระมัดระวังการใช้ยานี้กับผู้ป่วยโรคหัวใจ โรคตับ โรคความดันโลหิตสูง โรคความดันโลหิตต่ำ โรคหืด
5) ห้ามปรับขนาดรับประทานยานี้ด้วยตนเอง
6) การรับประทานยานี้ร่วมกับยาใดๆ ควรปรึกษาแพทย์เภสัชกรก่อนเสมอ
7) หากรับประทานยานี้แล้วมีอาการวิงเวียนศีรษะ ห้ามขับขี่ยวดยานพาหนะต่างๆ รวมถึงการทำงานที่เกี่ยวข้องกับเครื่องจักรทุกชนิด
8) หากพบอาการข้างเคียงที่รบกวนการดำเนินชีวิตประจำวัน เช่น เห็นภาพหลอน ให้หยุดใช้ยานี้ แล้วรีบมาพบแพทย์ทันที
9) ปฏิบัติตามคำแนะนำการใช้ยาของแพทย์ เภสัชกร พยาบาล อย่างเคร่งครัด และควรมาพบแพทย์มาโรงพยาบาลตามแพทย์หมายทุกครั้ง
10) ห้ามแบ่งยาให้ผู้อื่นใช้
11) ห้ามใช้ยาหมดอายุ
12) หลีกเลี่ยงการรับประทานยาทิงเจอร์ฝิ่นร่วมกับยา Benzhydrocodone เพราะอาจเสี่ยงต่อภาวะหายใจไม่ออก หรือหายใจลำบาก
13) ห้ามใช้ยาทิงเจอร์ฝิ่นร่วมกับยา Hydrocodone Amobarbital Dihydrocodeine เพราะอาจทำให้เกิดภาวะหยุดหายใจ และมีอาการโคม่า หรือเสียชีวิตได้
14) หลีกเลี่ยงการใช้ยาทิงเจอร์ฝิ่นร่วมกับยา Bupropion เพราะอาจทำให้ผู้ป่วยมีอาการชักตามมา
15) ห้ามใช้ยาทิงเจอร์ฝิ่นร่วมกับยา Naltrexone เพราะจะทำให้ประสิทธิภาพการรักษาของทิงเจอร์ฝิ่นด้อยลง
16) ควรเก็บรักษาทิงเจอร์ฝิ่นในภาชนะที่ปิดมิดชิด พ้นแสง แสงแดด ความร้อนและความชื้น ภายใต้อุณหภูมิ 20-25 องศาเซลเซียส ห้ามเก็บยาในช่องแช่แข็งตู้เย็น รวมทั้งไม่เก็บยาในห้องน้ำหรือในรถยนต์ และเก็บยาให้พ้นมือเด็กและสัตว์เลี้ยง
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology